|  |
| --- |
| PATVIRTINTA  Kaišiadorių r. Rumšiškių Antano  Baranausko gimnazijos direktoriaus  2017 m. kovo 21 d. įsakymu Nr. V-40 |

**KAIŠIADORIŲ R. RUMŠIŠKIŲ ANATANO BARANAUSKO GIMNAZIJOS VAIKŲ SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO TVARKA**

**I. BENROSIOS NUOSTATOS**

1. Kaišiadorių r. Rumšiškių Antano Baranausko gimnazijos (toliau tekste – Gimnazija ) vaikų sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarkos aprašas (toliau – Aprašas) parengtas vadovaujantis Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 „Dėl moksleivių nelaimingų atsitikimo tyrimo, registravimo ir apskaitos nuostatų“ nustatyta tvarka; Lietuvos higienos norma HN 75:2016 „Ikimokyklinio ugdymo mokykla: bendrieji sveikatos saugos reikalavimai“, Lietuvos higienos norma HN 21:2011 “Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773.

2. Aprašas reglamentuoja vaikų sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo tvarką.

**II. VAIKŲ SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO ORGANIZAVIMAS**

3. Vaistai, vitaminai ar kiti medikamentai negali būti laikomi Gimnazijos klasėse, sveikatos priežiūros kabinete ar kitose patalpose.

4. Auklėtojai ar mokytojai negali būti įpareigotos duoti vaikams vaistų:

4.1. vaistus vaikui paduoti gali tik visuomenės sveikatos priežiūros specialistas.

5. Vaistų vaikams administravimas pagal gydytojų rekomendacijas:

5.1. jei vaikui gydytojo paskirti vaistai, kuriuos reikia vartoti tuo metu, kai vaikas būna Gimnazijoje, tėvai (globėjai) visuomenės sveikatos priežiūros specialistui turi pateikti:

5.1.1. raštišką sutikimą leidžiantį Gimnazijoje administruoti vaistų naudojimą vaikui;

5.1.2. gydytojo išrašytą vaisto receptą.

6. Visuomenės sveikatos priežiūros specialistas pagal gydytojo rekomendacijas parengia ir su tėvais (globėjais) suderina vaisto vartojimo ir administravimo planą: vaistas, dozė, vartojimo tvarkaraštis, vartojimo būdas, galimi pašaliniai efektai.

7. Visuomenės sveikatos priežiūros specialistas vaistus vaikams paduoda Gimnazijoje tik tais atvejais, kai vaikui gydytojo paskirti vaistai turi būti vartojami jam esant Gimnazijoje.

8. Tėvai (globėjai) visuomenės sveikatos priežiūros specialistui vaistus turi pateikti originalioje pakuotėje su informaciniu lapeliu. Ant pakuotės turi būti užrašytas vaiko, kuriam skirti vaistai, vardas ir pavardė. Bet kokiu atveju pirma vaistų dozė turėtų būti suvartota vaikui esant namie.

9. Vaistus vaikui Gimnazijoje gali duoti ir vaiko tėvai (globėjai).

**III. VAIKŲ SERGANČIŲ LĖTINĖMIS NEINFEKCINĖMIS LIGOMIS (PVZ.: CUKRINIU DIABETU, BRONCHINE ASTMA AR KITA), KURIEMS REIKIA VARTOTI VAISTUS PAGAL GYDYTOJO REKOMENDACIJAS, VAISTŲ ADMINISTRAVIMO VYKDYMO TVARKA**

10. Siekiant išvengti vaisto vartojimo klaidų, kiekvieną kartą vaikui duodant vaistą patikrinti:

10.1. ar receptas išrašytas būtent tam vaikui;

10.2. ar vaistas yra tas, kuris išrašytas recepte;

10.3. ar teisinga vaisto dozė;

10.4. ar teisingas vaisto vartojimo laikas;

10.5. ar teisingas vaisto vartojimo būdas.

11. Vaikas vaistą turi suvartoti tik stebint visuomenės sveikatos priežiūros specialistui ar kitam atsakingam asmeniui.

**IV. BAIGIAMOSIOS NUOSTATOS**

12. Visuomenės sveikatos priežiūros specialistas atsakingas už vaikų sergančių lėtinėmis neinfekcinėmis ligomis (pvz.: cukriniu diabetu, bronchine astma ar kita), kuriems reikia vartoti vaistus pagal gydytojo rekomendacijas, vaistų administravimo organizavimą ir vykdymą. Visuomenės sveikatos priežiūros specialistas savo funkcijoms vykdyti pasitelkia Gimnazijos bendruomenę (pedagogus, jų tėvus, (globėjus).

13. Aprašo vykdymo kontrolę vykdo direktorius arba direktoriaus įsakymu įpareigotas administracijos atstovas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_